CELEX: 62020TN0650
Language: fi
Date: 2020-10-23 00:00:00
Title: Asia T-650/20: Kanne 23.10.2020 – NU v. EUIPO

18.1.2021   
            
            
               FI
            
            
               Euroopan unionin virallinen lehti
            
            
               C 19/58
            
         
      Kanne 23.10.2020 – NU v. EUIPO
      (Asia T-650/20)
      (2021/C 19/62)
      Oikeudenkäyntikieli: englanti
      
         Asianosaiset
      
      
         Kantaja: NU (edustajat: asianajajat S. Pappas ja N. Kyriazopoulou)
      
         Vastaaja: Euroopan unionin teollisoikeuksien virasto (EUIPO)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 1.4.2020 päivätyn Euroopan unionin teollisoikeuksien viraston (EUIPO) työsopimusten tekemiseen valtuutetun viranomaisen päätöksen olla uudistamatta kantajan sopimusta
               
            
                  —
               
               
                  määräämään 20 000 euron (kahdenkymmenentuhannen euron) korvauksen kantajalle aiheutuneesta aineettomasta vahingosta, joka johtuu päätöksestä olla uudistamatta hänen sopimustaan
               
            
                  —
               
               
                  määräämään, että vastaaja vastaa omista oikeudenkäyntikuluistaan ja se velvoitetaan korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu toimivallan puuttumiseen.
               
            
                  2)
               
               
                  Toinen kanneperuste, joka perustuu olennaisen menettelymääräyksen rikkomiseen sillä tavoin, ettei vuoden 2019 arviointikertomuksesta käyty vuoropuhelua ennen riidanalaisen päätöksen tekemistä.
               
            
                  3)
               
               
                  Kolmas kanneperuste, joka perustuu huolenpitovelvollisuuden rikkomiseen, koska hallinto ei ottanut huomioon kantajan terveysongelmia, vuoden 2019 arviointikertomusta ja kaikkia lainmukaisia perusteita kantajan suorituskyvyn arvioimiseksi.
               
            
                  4)
               
               
                  Neljäs kanneperuste, joka perustuu lainvastaiseen perusteluun ja/tai ilmeiseen arviointivirheeseen.
               
            
                  5)
               
               
                  Viides kanneperuste, joka perustuu kanteen nostamista edeltävän menettelyn säännöstenvastaisuuteen, koska nimittävä viranomainen ei sen johdosta tarkastellut perusteellisesti uudelleen 15.7.2020 tehtyä päätöstä.